A **Professionalʼnaya basketbolʼnaya liga** (Профессиональная баскетбольная лига, do ruso: *Liga Profesional de Baloncesto*), habitualmente abreviado **PBL** (ПБЛ), foi a máxima competición profesional de baloncesto de Rusia entre os anos 2010 e 2013, ano no que é substituída pola VTB United League. Esta competición foi a sucesora da Superliga, actual segunda división do baloncesto ruso.

Historia
--------

Fundada no ano 2010, a liga contou con 10 equipos na temporada inaugural. Nove desdes equipos participaran o ano anterior na Superliga, sendo o décimo equipo o Nizhny Novgorod. A temporada inaugural 2010–11 comezou o 9 de outubro de 2010 cun partido entre o Dinamo e o CSKA de Moscova no Krylatskoe Sport Palace, pavillón local do Dinamo. O partido acabou con vitoria para o CSKA por 81−63. Ese ano, sería o propio CSKA o que finalmente se proclamaría vencedor da competición, tal e como sucedería nas dous seguintes, e únicas, edicións.

A temporada 2011–12 volveu a contar con 10 teams, aínda que coa baixa do Dinamo de Moscova a cambio do campión da Superliga, o Spartak Primorye. Na fase regular o CSKA acabaría no primeiro posto tras perder un só partido, seguido de preto polo BC Khimki. Tras a celebración das eliminatorias polo títulos, serían estes dous equipos os que se enfrontarían na final, gañando por 2-0 o CSKA. O ano seguinte, xa sen playoffs polo título, a CSKA gañaría o seu terceiro título consecutivo, sendo así o único equipo en gañar esta competición.

Antes de comezar a última temporada, en maio de 2012, xuntáronse todos os clubs da PBL para decidir que formato se utilizaría para a seguinte temporada. Na xuntanza algúns clubs propuxeron a posibilidade de fusionar a liga coa VTB United League para aumentar a competencia entre os equipos rusos, suxerindo que a nova liga se chamase "Eastern European Professional Basketball League" (do inglés: *Liga Profesional de Baloncesto de Europa do Leste*). En xullo de 2012 o consello da VTB United League anunciou a súa decisión: a PBL continuaría un ano máis e despois a VTBUL pasaría ser a máxima categoría do baloncesto ruso.

Equipos
-------

Os seguintes son todos os equipos que participaron na PBL, así como as súas respectivas clasificacións por temporada.

| Club | Cidade | Rexión | 2010–11 | 2011–12 | 2012–13 | Mellor posto |
| --- | --- | --- | --- | --- | --- | --- |
| CSKA Moscova | Moscova | Moscova Moscova | 01 !1º  | 01 !1º  | 01 !1º  | 01 !1º |
| Dinamo Moscova | Moscova | Moscova Moscova | 09 !9º  | 11 !–  | 11 !–  | 09 !9º |
| Enisey Krasnoyarsk | Krasnoyarsk | Krasnoyarsk Krasnoyarsk | 05 !5º  | 10 !10º  | 10 !10º  | 05 !5º |
| Krasnye Krylia | Samara | Samara Samara | 08 !8º  | 08 !8º  | 07 !7º  | 07 !7º |
| Khimki | Khimki | Moscova Moscova | 02 !2º  | 02 !2º  | 02 !2º  | 02 !2º |
| Lokomotiv Kuban | Krasnodar | Krasnodar Krasnodar | 04 !4º  | 03 !3º  | 04 !4º  | 03 !3º |
| Nizhny Novgorod | Nizhnii Novgorod | Nizhnii Novgorod Nizhnii Novgorod | 06 !6º  | 09 !9º  | 08 !8º  | 06 !6º |
| Spartak Primorye | Vladivostok | Primorsky Primorsky | 11 !–  | 07 !7º  | 09 !9º  | 07 !7º |
| Spartak San Petersburgo | San Petersburgo | San Petersburgo San Petersburgo | 07 !7º  | 06 !6º  | 03 !3º  | 03 !3º |
| Triumph Lyubertsy | Lyubertsy | Moscova Moscova | 10 !10º  | 04 !4º  | 05 !5º  | 04 !4º |
| UNICS Kazan | Kazán | Tatarstán Tatarstán | 03 !3º  | 05 !5º  | 06 !6º  | 03 !3º |

Palmarés
--------

* 2010−11 :  CSKA Moscova
* 2011−12 :  CSKA Moscova
* 2012−13 :  CSKA Moscova

### Finais

| Temporada | Campión | Resultado | Subcampión | Primeiro na liga | Rexistro |
| --- | --- | --- | --- | --- | --- |
| 2010–11 |  **CSKA Moscova** | 3–1 |  Khimki |  UNICS Kazan | 20–6 |
| 2011–12 |  **CSKA Moscova** | 3–1 |  Khimki |  CSKA Moscova | 17–1 |
| 2012–13 |  **CSKA Moscova** | Liga |  Khimki |  CSKA Moscova | 16–2 |

### Por equipo

| Equipo | Campión | Subcampión | Terceiro | Cuarto |
| --- | --- | --- | --- | --- |
|  CSKA Moscova | 3 | 0 | 0 | 0 |
|  Khimki | 0 | 3 | 0 | 0 |
|  Lokomotiv Kuban | 0 | 0 | 1 | 2 |
|  UNICS Kazan | 0 | 0 | 1 | 0 |
|  Spartak San Petersburgo | 0 | 0 | 1 | 0 |
|  Triumph Lyubertsy | 0 | 0 | 0 | 1 |

Notas
-----

1. ↑  "20 clubs will play in VTB United League championship in seasone-2012/13". *VTB League* (en inglés). 20 de maio de 2010. Arquivado dende o orixinal o 09 de xuño de 2012. Consultado o 13 de outubro de 2015.
2. ↑  "PBL". *Soccer Stand* (en inglés). Consultado o 13 de outubro de 2015.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Ligazóns externas

* Sitio web oficial